भारत ने छह देशों के कबड्डी मास्टर्स के एकतरफा फाइनल में 30 जून को ईरान को 44-26 से शिकस्त देकर खिताब अपने नाम किया। कबड्डी में विश्व के दो शीर्ष देशों के बीच हुए खिताबी मुकाबले में तीन बार की विश्व चैम्पियन भारत ने मैच की शुरूआत से ईरान को कोई मौका नहीं दिया। कप्तान अजय ठाकुर (नौ अंक) टीम के सर्वोच्च स्कोरर रहे जबकि मोनू गोयत ने छह अंक जुटाए। भारत ने दो बार ईरान की टीम को आलआउट कर बड़े अंतर से जीत दर्ज की।